དོན་ཚན་གསུམ་པ།དེང་སང་ཚན་རིག་པ་སྙན་གྲགས་ཅན་རྣམས་ཀྱིས་མིའི་སེམས་ཁམས་ལ་བརྟག་དཔྱད་བྱེད་པའི་གྲུབ་འབྲས་དང་།དེ་བཞིན་རྒྱལ་སྤྱིའི་ཤེས་་ཡོན་ཅན་རྣམ་པ།ལྷག་པར་རུ་༸སྤྱི་ནོར་གོང་ས་སྐྱབས་མགོན་ཆེན་པོ་མཆོག་ནས།དེང་དུས་ཀྱི་ཤེས་ཡིན་སློབ་སྦྱོང་བྱེད་སྟངས་དེར་འདོད་བློ་ཁེང་གི་མེད་པ་དང་།དེང་གི་ཤེས་ཡོན་རྣམ་པའི་ནང་བཟང་སྤྱོད་གལ་ཆེན་དུ་བརྩིས་ནས།དེང་སང་སློབ་གྲྭ་ཁག་ལ་སློབ་ཚན་གསར་པ་ཞིག་གཏན་འབེབས་བྱེད་ཡོད་པ་ནི་ཆོས་དང་མ་འབྲེལ་བའི་བཟངསྤྱོད་སྐོར་ཡིན་པ་ནི་རྒྱུ་མཚན་དེ་ལ་ཐུག་ཡོད།དེ་ཡང་ཁོང་རྣམ་པའི་དམིགས་ཡུལ་གཙོ་བོ་ནི།མིགཅིག་གི་མི་ཚེའི་ནང་འབྲི་ཀློག་གི་ཤེས་ཡོན་ཡོད་པ་ཙམ་གྱི་མི་ཆོག་པར་བཟང་སྤྱོད་ནི་དེ་ལས་ཀྱང་གལ་ཆེ་བ་བརྩི་བཞིན་ཡོད་པས་ཡིན།བྱས་ཙང་བཟང་སྤྱོད་ནི་མེད་ཐབས་མེད་པས་ངེས་པར་དུ་ང་ཚོའི་གཤིས་རྒྱུད་ནང་དགོས་པ་ཡིན།